Respublika ta’lim markaziga yangi rahbar tayinlandi

O‘zbekiston xalq ta’limi vazirining buyrug‘i bilan Shuhrat Sattorov Respublika ta’lim markazi direktori lavozimiga tayinlandi. Bu haqda vazirlik matbuot xizmati xabar qilgan.

 Shuhrat Sattorov
Shuhrat Sattorov 2020-yilning fevral oyidan beri mazkur markazda direktor o‘rinbosari lavozimida ishlab kelayotgan edi.
Shuhrat Sattorov 1985-yilda tug‘ilgan. 2008-yilda O‘zbekiston davlat jahon tillari universitetining xalqaro jurnalistika fakultetida, 2008—2009-yillarda Hindistonning Puna universiteti Ommaviy aloqalar va jurnalistika fakultetida tahsil olgan.
2018—2020-yillarda Janubiy Koreyaning Yonsey universitetida Davlat, biznes va tadbirkorlik fakultetida magistratura mutaxassisligini tamomlagan.
Avvalroq 2020-yil 10-iyunda Rustam Karimjonov xalq ta’limi vazirining o‘rinbosari lavozimiga tayinlangani, keyinchalik 14-iyunda Prezident Administratsiyasi ta’lim sho‘basi mudiri Usmon Sharifxo‘jayev O‘zbekiston Respublikasi xalq ta’limi vazirining birinchi o‘rinbosari lavozimini egallagani haqida xabarlar berilgan edi.